

**Törökszentmiklósi Kommunális Szolgáltató Nonprofit KFT.**

🕿 56/590-640 ✆ 56/590-641 🖂 tmkom@tmkom.hu

5200 Törökszentmiklós, Puskás Ferenc utca 12.

**Tájékoztató a Kertész utcai vegyes élelmiszer bolt,**

**kisposta működtetési tapasztalatairól**

Társaságunk 2014. június 1-el kezdte meg a Kertész utcai élelmiszerbolt és kisposta üzemeltetését. A működtetést 18/2014. (II.12.) K.t. sz. képviselő-testületi határozat alapján végezzük.

Az üzlet nyitáshoz történő építészeti felújítást, induló alapbútorzattal, berendezéssel történő felszerelést túlnyomó részben az Önkormányzat végezte el. Társaságunk az üzlet nyitása folyamán felmerülő további szükséges bútorzat beszerzését, illetve átalakításokat végezte el és beszerezte az üzemeltetéshez szükséges vonalkódos pénztárgép rendszert valamint a kapcsolódó bolti árukészletet kezelő szoftvert.

Az Önkormányzat az üzlet beindításához szükséges kiadások, illetve az árukészlet feltöltéséhez szükséges tartós forgótőke biztosításához a Társaság jegyzett tőkéjét 5.000 E Ft-al megemelte.

A 2014. évi üzleti terv elkészítésekor kereskedelmi egység üzemeltetésre vonatkozó bázis adattal, megbízható forgalmi adatokkal nem rendelkeztünk. Az élelmiszerbolt és a kisposta részletes költség és bevétel terv és tény adatait az 1. sz. mellékletben mutatjuk be.

Az árukészlet értékének év végi zárás keretében történő pontosítása folyamatban van a tájékoztató megírásakor, melynek eredménye változtathatja a táblázatban szereplő ELÁBÉ értékét. A táblázat fedezet szintjéig mutatja be az eredményességet, így nem látható benne a tevékenység bevétellel nem fedezett költségekre kapott 5.600 E Ft-os Önkormányzati támogatás, mely egyéb bevételként jelentkezik. Nem tartalmazza továbbá a tevékenységekhez kapcsolódó iparűzési adót, illetve innovációs járulékot sem, melyek egyéb ráfordításként merülnek fel. Nem tartalmazza továbbá a tábla a tevékenységre jutó általános költségeket sem. A bolt, kisposta központi adminisztrációja, ellenőrzése jelentős terhet ró a központban dolgozókra, melynek költsége a tevékenységen nem jelenik meg.

A táblázat adataiból látható, hogy a tervezethez képest a tény adatok alapján kalkulált várható eredmény jelentősen alatta marad a tervezett eredménynek.

**A bolt terv tény adatainak elemzése**

**Árbevétel elemzése**

A kisbolt havonta elért nettó árbevételének alakulását az alábbi grafikonban láthatjuk.



A grafikonból látható, hogy a havi bevétel 3,2 és 3,8 millió forint között mozgott. A karácsonyi ünnepekhez kapcsolódóan decemberben kiemelkedő forgalmat tudott az élelmiszer bolt elérni.

A forgalom alakulása a hét egyes napjai szerint a következőkben mutatjuk be.



Az adatokból látható, hogy a hétköznapokon közel megegyező forgalmat tud a bolt elérni. A leggyengébb forgalmat vasárnap éri el az élelmiszer bolt.

**Költségek elemzése**

A bemutatott tény költségek egy része az üzlet beindításához kapcsolódik, folyamatos működés esetén ezek ismételten nem merülnek fel. Példaként említhető, hogy a dolgozókat az üzlet beindítását megelőzően már alkalmazni kellett, az üzlethelyiségek előkészítése, áruval történő feltöltése érdekében. További költséget jelentett az üzlet arculatának kialakítása, berendezési tárgyainak kiegészítése, bővítése a szükségletnek megfelelően.

A mellékletben található adatok alapján látható, hogy az árbevétel, illetve az eladott áru beszerzési értéke nem éri el a tervezett értéket, mely azt jelzi, hogy a készlet forgási sebessége nem éri el a tervezéskor becsült nagyságrendet.

A készletek forgási sebesség értéke azt mutatja, hogy egy társaság milyen gyorsan értékesíti a készleteit.

Törökszentmiklóson jellemzően egyéni vállalkozók végzik a kisebb élelmiszer boltok üzemeltetését. Az egyéni vállalkozók számításhoz szükséges adatai közhiteles nyilvántartásból nem érhetők el.

Törökszentmiklós városában több kisboltot üzemeltető gazdasági társaság - közhiteles nyilvántartásból vett 2013. évi adatai alapján - éves készlet forgási sebessége napokban 22 (a teljes készlet érték 22 naponta kerül értékesítésre). Társaságunk élelmiszer, kisposta készleteinek forgási sebessége napokban 38.

A tervezett értéket meghaladó anyagköltség az üzlet beindításakor jelentkezett és a tervezés időszakában nem ismert anyagköltség bekerülési értékéből adódik.

További költséget jelentett 2014.októberében a „P & P” látványpékség beindításához kapcsolódó válaszfal bontás-szerelés, villanyszerelési munkálatok.

A személyi jellegű ráfordítások növekedését az okozta, hogy 2014. októberében a nyitvatartási idő növelése valamint a munka törvénykönyvében meghatározott előírások betartása érdekében a boltban foglalkoztatott dolgozók létszámának emelésére volt szükség.

A kisposta működtetésével kapcsolatos információk

Társaságunk az indulást követően kispostán fő tevékenységként készpénzes átutalási megbízásokon teljesített befizetéseket fogadott. A Magyar Postával kötött szerződés értelmében társaságunk a befizetések után forgalmi jutalékot nem kap.

A kispostán kiegészítő tevékenységként végeztük még postai értékcikkek, újságok és sorjegyek értékesítését, forgalmazását.

Fontos információ a kisposta 2014. évi tevékenységének eredményéhez, hogy az Önkormányzat kisposta üzemeltetési díjat fizet Társaságunk részére nettó 150 E Ft/hó összegben.

Új tevékenységként jelentkezett 2015. január 12-től totó, lottó értékesítése a Szerencsejáték Zrt-vel kötött szerződés alapján.

Egyéb információk a 2014. évi működéssel kapcsolatosan

A nyitvatartási idő a következők szerint alakult:

|  |  |  |
| --- | --- | --- |
| Dátum | Élelmiszer bolt | Kisposta |
| 2014. június 2-től | H-P: 6.00-18.00 Szo: 6.00-14.00 V: 7.00-12.00 | H-P: 8.00-12.00; 13.00-17.00 |
| 2014. július 1-től | H-P: 6.00-18.00 Szo: 6.00-14.00 V: 7.00-12.00 | H-P: 8.00-17.00 |
| 2014. október 10-től | H-P: 6.00-18.00 Szo: 6.00-16.00 V: 7.00-14.00 | H-P: 8.00-17.00 Szo 8.00-10.00 |

A dolgozói létszám az induláskor az alábbi volt:

* az élelmiszerboltban 1 fő 8 órás (boltvezető) és 4 fő 6 órás munkaviszonyban;
* a kispostán 2 fő 5 órás munkaviszonyban.

A nyitvatartási idő hosszabbítása miatt 2015. október 16-tól 1 fő 8 órás munkavállaló került átirányításra a strand üzletágról a boltba.

2015. január 1-től a lottózó beindításával és hétvégi nyitva tartásával módosult a munkavállalók munkaviszonya, 1 fő 8 órás és 1 fő 6 órás alkalmazásra.

A boltban és kispostán foglalkoztatottak létszáma, az átirányított munkavállalóval együtt sem biztosította, hogy a dolgozók a 2014. évi szabadságukat ki tudják venni. 2014-ről öt dolgozó összesen 29 nap szabadságot hozott át 2015-re, melyből a boltvezető ki nem vett szabadsága 12 nap.

A helyzetet súlyosbítja, hogy a boltvezető a meglévő alkalmazottak közül a saját helyettesét nem tudta „kinevelni”, mely miatt a helyettesítése nem megoldott.

A boltvezető helyettes felvétele tovább növelné a bolt költségeit, illetve a veszteséget.

Információk a jövőbeni működésre vonatkozóan

A lottózó beindításával kapcsolatosan, csak rövid időszak adatai állnak rendelkezésre. A Szerencsejáték Zrt-vel kötött szerződés szerint az értékesítésekkel, nyeremény kifizetésekkel, Társaságunkat megillető jutalékkal hetente számolunk el.

Az első héten 620 E Ft értékesítés mellett, 36 E Ft jutalékot, a második héten 712 E Ft bevétel mellett 42 E Ft jutalékot értünk el. A forgalmi adatokból látható, hogy a lottózó nyeresége a kisposta tevékenységének veszteségét ellentételezni tudja, az élelmiszerbolt és kisposta működését együttesen nem befolyásolja jelentősen.

Jogszabályi előírások alapján 2015. március 15-től az üzlethelyiségeket vasárnap nem lehet kinyitni. A korábban bemutatott árbevétel grafikonból látható, hogy a vasárnap eredményezett a legalacsonyabb árbevételt (a hétköznapinál rövidebb nyitva tartással). A zárva tartást követően várhatóan a pénteki és a szombati napok forgalma növekedni fog.

A 2015. január 12-én beindított lottózóval összefüggésben reményeink szerint valamelyest növekedni fog a bolt napi forgalma is.

A vasárnapi zárva tartással, költségeinket jelentősen nem tudjuk csökkenteni (az eladott áruk beszerzési értékének csökkenésén túl), mivel a zárva tartással csupán a jogszabályban előírt szabadságok kiadása tud rendeződni, létszámleépítéssel nem lehet számolni.

Az élelmiszerbolt veszteségének csökkentése érdekében keressük a lehetőséget további gyorsan forgó áruféleségek értékesítésére, kedvezőbb árfekvésű beszállítók bevonására, bizonyos áruféleségeknél az árrés esetleges növelésére.

A rendelkezésre álló információnk alapján a veszteségesség csökkentési lehetőségei a jövőre vonatkozóan minimálisak.

Törökszentmiklós, 2015. január 29.

Ács Imre

ügyvezető